| Salgueiro irto |
| --- |
| Follas |
| Estado de conservación |
| Non ameazado |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama Magnoliophyta |
| Clase: | Dicotiledónea Magnoliopsida |
| Orde: | Malpighiales |
| Familia: | Salicaceae |
| Xénero: | *Salix* |
| Especie: | *S. fragilis* |

 |
| Nome binomial |
| *Salix fragilis*L. 1753 |
| Forma e variedade |
| * *Salix fragilis forma bullata* (Rehder) Rehder 1949
* *Salix fragilis var. decipiens* (Hoffm.) W.D.J.Koch 1837
 |

O **salgueiro irto** (***Salix fragilis***), é un salgueiro semellante ao vimieiro (xénero *Salix*) nativo de Europa e do oeste de Asia que adoita medrar na beira dos regueiros e ríos. En Galiza aparece na beiramar e zonas interiores sempre achegadas á costa. Tamén recibe o nome de bardagueira. En portugués recibe o nome de *vimieiro branco*.

Descrición
----------

Salgueiro irto no xardín botánico de Marburg, Hesse, Alemaña.
É unha árbore de medio a gran talle, deciduo, que medra axiña até acadar os 10–20 m (raramente máis de 29 m) de altura, e toro de 1 m de diámetro, coa copa larga, cónica, irregular, e até ladeada. Casca cinsento acastañada, grosamente fendada en exemplares vellos. Follas verde brillantes, 9–15 cm × 1,5–3 cm, marxes finamente serradas; comezando na primavera moi vilosas e ficando despois glabras. Flores producidas en candeas, cedo na primavera, polinizadas por insectos. Son dioicos, coas súas flores masculinas e femininas en árbores separadas; as masculinas de 4–6 cm de longo, e as femininas igual, coas flores individuais cun ou dous nectarios.

A variedade *Salix fragilis* var. *decipiens* (Hoffm.) K.Koch é máis miúda ca a tipo; case un arbusto, raramente excede os 5–7 m de altura, ademais as follas son completamente glabras de 9 cm × 2–3 cm. Segundo algúns botanistas sería outra especie (tratada coma *Salix decipiens* small>Hoffm.), e que *S. fragilis* sería considerada un híbrido entre *Salix decipiens* × *Salix alba*. Outros botanistas consideran a *Salix decipiens* coma un híbrido de *Salix fragilis* × *Salix triandra*.

Hibrida espontaneamente co salgueiro branco (*Salix alba*), sendo o resultado *Salix × rubens* Schrank.

Ecoloxía
--------

Ten boa capacidade de enraizar das poliñas caídas, que transitan polos regueiros, permitíndolle colonizar novas áreas. Adáptase particularmente ben a colonizar zonas que foran asolagadas.

Cultivo e usos
--------------

O cultivar *Salix fragilis* 'Russelliana' (sin. *S. fragilis* var. *russelliana* (Sm.) Koch) é o clon máis común desta especie nas Illas Británicas, de moi doada propagación por esgallos. É unha árbore vizosa que pode acadar comunmente 20–25 m de altura, coas follas de 15 cm de longo. É un clon feminino.

Ten propiedades medicinais, empregándose para reumatismos, estados infecciosos, trastornos nerviosos, gripalleiras, catarros e arrefriados.

Notas
-----

1. ↑  Nome vulgar galego en *Guía das árbores de Galicia* A Coruña, Baía Edicións, 1997
2. 1 2 3 4 5  Meikle, R. D. 1984. *Sauces y álamos de Gran Bretaña e Irlanda*. BSBI Handbook Nº 4. ISBN 0-901158-07-0.
3. 1 2  Rushforth, K. (1999). *Árboles de Bretaña y de Europa*. Collins ISBN 0-00-220013-9.
4. ↑  Bean, W. J. (1980). *Trees and Shrubs Hardy in the British Isles* 8ª ed. vol. 4. John Murray ISBN 0-7195-2428-8.

* USDA, ARS, National Genetic Resources Program. GRIN. National Germplasm Resources Laboratory, Beltsville, Maryland.  (26 de febreiro de 2008)

Véxase tamén
------------

### Outros artigos

* Vimieiro (*Salix viminalis*)

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Salgueiro irto*** |

|  |  |
| --- | --- |
|  | Wikispecies posúe unha páxina sobre:  ***Salgueiro irto*** |

|  |  |
| --- | --- |
| Control de autoridades | 
* Wd: Q157518
* EBID: ID
* MAG: 2776792890

 |

|  |  |
| --- | --- |
| Identificadores taxonómicos | 
* APDB: 153358
* APNI: 59805
* BioLib: 38931
* Dyntaxa: 223275
* EOL: 584245
* FoC: 200005838
* GBIF: 5372829
* iNaturalist: 712294
* IPNI: 59775-3
* IRMNG: 11328392
* ISC: 48577
* ITIS: 22535
* NBN: NBNSYS0000003861
* NCBI: 77063
* PalDat: Salix\_fragilis
* PlantList: kew-5000691
* POWO: ID
* Soortenregister: 186468
* TAXREF: 120040
* Tela Botanica: 59513
* Tropicos: 100372115
* PLANTS: SAFR
* VASCAN: 9106
* VicFlora: ID

 |

|  |  |
| --- | --- |
| Identificadores | 
* UNII: 434X430TW4

 |